Külm ja karm 1995/1996 aasta talv tegi mitut tööd. Ta karastas mu hinge ja võttis elu paljudelt metskitsedelt.
- Marek Vahula lood
- 29. jaanuar 2020
Üks neist oli elust väsinud otse laste kooliraja kõrvale. Sealt, kus lapsed Kauksi kooli käisid. Talvine mees lõikus noaga kuuseoksad ja sättis need loomale peale.
Kuna oli koolilaste koolist kojutuleku aeg, jäin ise kuuse taha peitu. Ja lapsed, neli tükki rivis tulidki, üksteise järel ning peatusid kitsehaual. Mida nad mõtlesid või arvasid, see jäi nende endi teada.
Mina leidsin enda heateost tükikese ennast ülesse ja kui lapsed olid jutuvadina saatel edasi läinud, tulingi ma puu peidust välja ja lahkusin heateo teinud mehena oma vana maja juurde. Küla ei olnud minu vastu hea. Tehtud heategu tõigi natuke kadunud mina tagasi ja lapsed ehk alles hiljem said teada, et kes kitsekese kuuseokstega mattis.
Külamees, kes head teeb, on heade laste sõber. Ja heade laste sõber ma olingi ja see on parem olla kui Kauksi külamees.
Kauksi, 1996.
Kui sulle see lugu meeldis, siis toeta sõltumatut rohelist meediat Anneta